3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Bol predložený návrh na vedecký prieskum zameraný na vyriešenie dlhodobo pociťovaných nedostatkov existujúcich výskumov, ktoré pokrývali výlučne Írske more (VIIa). Súčasný TAC je na veľmi nízkej úrovni a odvetvie ho spochybňuje; nesúlad medzi posúdením a skutočným množstvom by viedol k efektu blokačných druhov na vykonávanie povinnosti vylodiť úlovky. Na posúdenie stavu populácie sú teda potrebné ďalšie vedecké údaje.

Členské štáty môžu prideliť ďalšie 2 % svojich pridelených kvót na podporu vedeckého výskumu; tieto kvóty môžu byť ponúknuté na predaj. So zreteľom na veľmi nízky TAC pre soley v divízii ICES VIIa by to popri vnútroštátnej kvóte neposkytlo kvótu dostatočnú na podporu rozsahu výskumu potrebného na zabezpečenie údajov potrebných pre vedecké posúdenie.

Vo vedeckom hodnotení návrhu sa uvádza, že ďalšie pridelenia kvót na podporu tohto projektu by stále viedol k zvýšeniu biomasy neresiacej sa populácie, aj keď ide o menšie zvýšenie. Výbor STECF vo svojich záveroch uviedol, že ak by sa výskum vzťahujúci sa na celú oblasť rozšírenia populácie vykonával viacero rokov, bol by pre posúdenie v zásade prospešný. Tieto dodatočné kvóty by sa teda na základe dohody členských štátov, ktoré majú kvóty pre soley v divízii ICES VIIa, mali prideliť jednému alebo viacerým plavidlám, ktoré sa zúčastňujú na vedeckom projekte a len na obdobie jeho trvania.

Aktuálne vedecké odporúčania rady ICES sa týkajú druhu s vedeckým menom Squalus acanthias a na základe vedeckého mena je utvorený aj označovací kód predmetného druhu. Bežné meno v anglickom znení nariadenia Rady (EÚ) 2016/72 (spurdog/dogfish) však nezodpovedá vedeckému menu tohto druhu. Bežné meno v anglickom jazyku by sa teda malo opraviť na meno „picked dogfish“, ktoré zodpovedá vedeckému menu.

Rybolovné možnosti pre ostroňa bieloškvrnitého (Squalus acanthias) sú v súčasnosti stanovené na 0 ton. Pri rôznych druhoch rybolovu stále dochádza k značným úlovkom ostroňa bieloškvrnitého (Squalus acanthias), ktorý je skutočným blokačným druhom pre úplné vykonávanie povinnosti vylodiť úlovky. V záujme uľahčenia vykonávania povinnosti vylodiť úlovky bol vypracovaný projekt, vďaka ktorému sa majú v reálnom čase zamedziť úlovky ostroňa bieloškvrnitého (Squalus acanthias). Výbor STECF vo svojom hodnotení uviedol, že návrh by vďaka podpore zamedzovania úlovkom tohto druhu mohol potenciálne prispieť k obnove predmetnej populácie. Plavidlá, ktoré sa zúčastňujú na projekte, by mali mať možnosť vylodiť obmedzené množstvá jedincov ostroňa bieloškvrnitého (Squalus acanthias), ktoré sú buď mŕtve, alebo by neprežili ani v prípade okamžitého vypustenia na slobodu. Nezvýšila by sa rybolovná úmrtnosť a nemalo by to negatívny vplyv na obnovu populácie. Aby sa zabezpečilo, že nedôjde k ohrozeniu dlhodobej obnovy populácie, mal by ako preventívne opatrenie platiť celkový ročný limit 270 ton, pričom plavidlo, ktoré sa zúčastňuje na projekte, by nesmelo mesačne vylodiť viac ako 2 tony. Projekt by bol otvorený pre všetky členské štáty, ktoré majú o záujem o účasť a ktoré by sa navzájom informovali o oblastiach úlovkov ostroňa bieloškvrnitého (Squalus acanthias). Členské štáty by Komisii mali oznámiť zoznam zúčastnených plavidiel. Kvóty sa mali prideľovať len na obdobie trvania projektu.

Na medzizasadnutí komisie ICCAT v marci 2016 sa dohodlo, že Únia bude môcť prideliť Portugalsku časť svojej voľnej chovnej kapacity na násady tuniaka modroplutvého uloveného vo voľnej prírode na účely chovu. To by Portugalsku umožnilo prevádzkovať v budúcnosti farmu na chov tuniaka modroplutvého. Mal by sa preto zaviesť zodpovedajúci kapacitný limit.

Návrh Komisie má okrem toho za cieľ zmeniť nariadenie Rady (EÚ) 2015/2072 a stanoviť na rok 2016 rybolovné možnosti v Baltskom mori tak, aby sa upravili údaje o populáciách, ktoré sa nachádzajú v rámci bezpečných biologických hraníc. Podľa najnovších odporúčaní je populácia šproty severnej v Botnickom zálive v rámci bezpečných biologických hraníc a populácia sleďa atlantického v Rižskom zálive sa nachádza mimo bezpečných biologických hraníc.





2016/0203 (NLE)

Návrh

NARIADENIE RADY,

ktorým sa menia nariadenia (EÚ) č. 2016/72 a (EÚ) 2015/2072, pokiaľ ide o určité rybolovné možnosti

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 3,

so zreteľom na návrh Európskej komisie,

keďže:

(1)Nariadením Rady (EÚ) 2016/72 sa na rok 2016 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade plavidiel Únie aj v určitých vodách nepatriacich Únii.

(2)Určité prevody kvót zmluvných strán regionálnych organizácií pre riadenie rybárstva sa dohadujú začiatkom roka. Je vhodné zabezpečiť, aby na vykonávanie takýchto prevodov kvót a ich prideľovanie dotknutým členským štátom boli v platnosti zodpovedajúce právne predpisy.

(3)Podľa vedeckých odporúčaní pre populácie sleďa atlantického v zónach ICES VIa(N) a VIa(S), VIIb, VIIc možno stanoviť celkový povolený výlov (TAC) a umožniť tak v oboch oblastiach riadenia zber zodpovedajúcich údajov. Vďaka tomu by sa pre tieto populácie mohli v budúcnosti vypracovať lepšie vedecké odporúčania.

(4)Z vedeckých odporúčaní rady ICES vyplýva, že by sa mali znížiť úlovky krevety boreálnej. Na základe konzultácií s Nórskom je vhodné upraviť obmedzenia výlovu krevety boreálnej v divízii ICES IIIA a v nórskych vodách južne od 62º s. z. š.